recursal/SuperWikiNEXT-32B huggingface dataset:
فلائڈیس

آئرش اساطیر (mythology) کی ایک خاتون شخصیت ہے جسے فولٹچین "خوبصورت بال"کے نام سے جانا جاتا ہے۔  اس کے بارے میں مشہور ہے کہ وہ مویشیوں اور زرخیزی کی دیوی مانی جاتی تھی۔

اساطیر
------

فلائڈیس کا ذکر میٹریکل میں فانڈ کی ماں   کی حیثیت سے ہے اور لیبر گبالا آرین میں آرگوین  کی ماں کے طور پر کیا گیا ہے۔ دینور اور بی چول کا ذکر لیبور گابلا آرین میں "خاتون کسان" کے طور پر،  موئےٹورا کی دوسری لڑائی میں چڑیلوں کے طور پر کیا گیا ہے ، جہاں وہ درختوں ، پتھروں اور لکڑیوں پر جادو کرکے انھیں زیر استعال لائی۔  

السٹر سائیکل کی کہانی "دا ٹائیڈنگز آف کونچوبار" بتاتی ہے کہ فرگس کو مطمئن کرنے کے لیے سات خواتین ضرورت پڑتی حتی کہ اسے فلائڈیس مل جائے۔  فرگس کے ساتھ اس کا تعلق کاؤنٹی میو میں زبانی روایت کا موضوع ہے۔

مویشی چھاپہ رزم
---------------

فلائڈیس سے متعلق دیومالائی داستانوں ضرورت سے زیادہ مویشیوں پر توجہ دی جاتی ہے۔

فلائڈیس السٹر سائیکل  کام ، ٹین بو فلڈھائس ( Táin Bó Flidhais) میں مرکزی کردار ہے اور فرگس میک کی محبوبہ ہونے کے ساتھ ساتھ مویشیوں کے جادوئی ریوڑ کی مالک ہے۔ایرس، ماؤ کاؤنٹی سے شروع ہونے والی اس کہانی میں بتایا جاتا ہے کہ کیسے فرگس اسے اور اس کے مویشیوں کو اس کے خاوند سے دور لے جاتا ہے۔ 

کُولی کے مویشی چھاپوں کے دوران وہ کوناچٹ کے بادشاہ آیلل میک ماٹا کے خیمے میں سوتی تھی اور ہر سات دن بعد اس کا ریوڑ پوری فوج کو دودھ فراہم کرتا تھا ۔ ٹین بِو فِدھائیس میں اس کی پسندیدہ سفید گائے "دی مول" ایک رات میں اتنا دودھ دیتی ہے کہ 300 مردوں کی خوراک پوری کی جا سکتی ہے۔

پرانی تشریحات
-------------

ماضی قریب میں فلائڈیس یونان کی آرٹیمس اور رومن ڈیانا کی طرح جنگلات کی دیوی کے طور پر مشہور تھیں۔ محققین اب اسے  غلط سمجھتے ہیں۔

حوالہ جات
---------

1. 1 2  Monaghan, Patricia (2004)۔ The Encyclopedia of Celtic Mythology and Folklore۔ Infobase Publishing۔ صفحہ: 197
2. 1 2  Edward Gwynne، مدیر (1906)۔ "Poem 49"۔ The Metrical Dindshenchas۔ **3**
3. ↑  Mary Jones۔ "Lebor Gabála Érenn: The Book of Invasions"۔ Celtic Literature Collective۔ اخذ شدہ بتاریخ 26 اکتوبر 2019
4. ↑  Whitley Stokes (translator)۔ "The Second Battle of Moytura"۔ Corpus of Electronic Texts Edition۔ University College, Cork۔ اخذ شدہ بتاریخ 26 اکتوبر 2019
5. ↑  Whitley Stokes، مدیر (1908)۔ "The Tidings of Conchobar son of Ness"۔ Ériu۔ **II**۔ London, U.K.: David Nutt
6. ↑  James MacKillop، مدیر (1998)۔ Dictionary of Celtic Mythology
7. ↑  Leahy (مدیر)۔ "The Driving of the Cattle of Flidais"۔ Heroic Romances۔ **II**۔ صفحہ: 108–128
8. ↑  Cecile O'Rahilly، مدیر (1967)۔ "Táin Bó Cúailnge"۔ Book of Leinster۔ صفحہ: 146
9. ↑  Dunford, S.، مدیر (2008)۔ Táin Bó Flidhais۔ Dublin
10. ↑  Leahy (مدیر)۔ Heroic Romances of Ireland۔ **II**۔ صفحہ: 104–105
11. ↑  Beck, N. (2009)۔ "A Celtic Deer Goddess?"۔ Goddesses in Celtic Religion (مقالہ)۔ Univ. Lyon 2۔ ULL2, UCD
24 ستمبر 2013ء بلوچستان زلزلہ بروز منگل زلزلے سے بلوچستان کے مختلف علاقوں میں وسیع پیمانے پر تباہی ہوئی تھی جس کے نتیجے میں 87 افراد کے ہلاک ہونے اور سینکڑوں کے زخمی ہوئے تھے۔ پاکستان کے جنوبی صوبوں سندھ اور بلوچستان اور بھارت کے دار الحکومتنئی دہلی سمیت کئی علاقوں میں زلزلے کے شدید جھٹکے محسوس کیے گئے تھے جن کی شدت پاکستان کے جیولوجیکل سروے کے مطابق 7.7 تھی۔
24 ستمبر 2013ء کے زلزلہ کے فوراً بعد بلوچستان جانے کی تیاری شروع کر دی۔ کئی دوستوں اور اداروں نے پروگرام سن کر مالی طور پر اور بعض نے ادویات‘ راشن‘ گرم کپڑوں وغیرہ کی صورت میں دست تعاون بڑھایا آواران جا کر احساس ہوا کہ پنجاب سے کئی تنظیموں کے ارکان یہاں موجود ہیں اور متاثرین کی خدمت کر رہے ہیں کاش ویلفیئر ٹرسٹ کے عمار احمد ترین نے بتایا کہ انھوں نے متاثرین کے لیے چار ہزار خوبصورت‘ دیدہ زیب رضائیاں تیار کروا دی ہیں۔ پنجاب سے حکومتی سطح پر بھی اشیائے خور و نوش ‘ کمبل اور ٹینٹوں کے کئی ٹرک پہنچائے گئے۔ اس کے علاوہ پنجاب کے وزیر اعلیٰٰ میاں شہبازشریف نے وزیر اعلیٰٰ بلوچستان کے ساتھ زلزلہ زدہ علاقوں میں پہنچے بلکہ 10 کروڑ روپے کا امدادی چیک کے ساتھ امدادی اشیاءسے بھر ے70 ٹرکوں کا قافلہ بھی آواران گیا
سعودی سفیر نے آواران اور تربت کے علاقے ڈھنڈار میں 2013ء آنیوالے زلزلہ متاثرین میں گھروں کی تعمیر کے منصوبے کے چیک تقسیم کیے,
اس زلزلے کے نتیجے میں 850 سے زائد افراد جاں بحق ہوئے اور اس سے کہیں زیادہ ہلاک ہویے،

مزید دیکھیے
-----------

* پاکستان میں زلزلہ 2005ء

حوالہ جات
---------

1. ↑
2. ↑
3. ↑

| * د
* ب
* ت
پاکستان میں زلزلے |
| --- |
| بیسویں صدی | 
* کوئٹہ 1935ء
* بلوچستان 1945ء
* ہنزہ 1974ء
* ہرنائی 1997ء

 |
| اکیسویں صدی | 
* ہندوکش 2002ء
* کشمیر 2005ء
* ہندوکش 2005ء
* زیارت 2008ء
* دالبندین 2011ء
* سراوان 2013ء
* لغمان 2013ء
* بلوچستان 2013ء
* پاکستان 2014ء
* اسلام آباد 2015ء
* ہندوکش 2015ء
* کشمیر 2019ء
* بلوچستان 2021ء
* ڈیورنڈ لائن 2022ء
* مارچ 2023ء

 |
**بفہ پکھل** خیبر پختونخوا کے ضلع مانسہرہ کا ایک قصبہ ہے۔ یہ تحصیل بفہ پکھل کا مرکز بھی ہے۔مانسہرہ کی ایک وادی کا نام ہےپرانے زمانے میں ماسہرہ کو بھی پکھلی کہا جاتا رہا ہے  

وادی پکھل انتہائی زرخیز زمینوں کا مکان ہے۔ یہاں سبز ہریالے کھیت لہلاتے نظر آتے ہیں۔ یہاں میدانی علاقوں میں کاشت کاری پہاڑی سلسلوں سے قدرے آسان ہے۔ میدانی علاقوں میں نہری نظام بھی رواں ہے۔ جس سے کسان اپنے کھیتوں کو سیراب کرتے ہیں۔ یہاں سبزیاں اور تمباکو سب سے زیادہ منافع بخش ہیں۔ پکھل میں’’ بفہ‘‘ مشہور تاریخی مقام ہے جو پکھلی میدان کے شمال اور دریائے سرن کے کنارے پر واقع ہے۔ پکھل میں چاول کا بہترین فصل یہیں سے حاصل کیا جاتا ہے۔ یہاں کی ٹاؤن کمیٹی 1873، یعنی زمانہ قدیم سے میونسپلٹی قائم ہے۔ بفہ کو’’ استادوں کا شہر‘‘ بھی کہا جاتا ہے۔ یہاں کا کھوا ملک بھر میں مشہور ہے۔ٖ حاجی محمد بفوی کا اس بفہ سے تعلق ہے دریائے سرن یہیں سے گزرتا ہے۔ یہیں سے ایک نہر گزرتی ہے جسے *ہوائی نہر* کہا جاتا ہے۔ یہ وہ مقام ہے جہاں نہری راستے میں ڈھلان کے خاتمے کے لیے نہری پل بنایا گیا۔ اوپر سے نہر گزرتی جب کہ نیچے سڑک پر ٹریفک رواں دواں ہے۔ اس پل کے نیچے تقریباً 80 یا 90 ستون ہیں جن پر اس نہر کوکھڑا کر رکھا ہے جو کسی عجوبے سے کم نہیں۔ دریائے سرن کے ہی کنارے ایک قصبہ ڈھڈیال، کسی زمانے میں خچروں کی وجہ سے مشہور تھا مانسہرہ سے تقریباً سولہ کلومیٹر کے فاصلے پر ہے۔ اس کا مرکز تحصیل شنکیاری ہے۔

حوالہ جات
---------

1. ↑  "آرکائیو کاپی"۔ 05 ستمبر 2018 میں اصل سے آرکائیو شدہ۔ اخذ شدہ بتاریخ 29 جنوری 2020  الوسيط `|url-status=` تم تجاهله (معاونت)
2. ↑

| * د
* ب
* ت
ضلع مانسہرہ کی انتظامی تقسیم |
| --- |
| صدر مقام | مانسہرہ |  |
| تحصیلیں | مانسہرہ  ·  بالا کوٹ ·  بفہ پکھل  · اوگی  · دربند |
| یونین کونسلیں | عطرشیشہ ·  بانڈی شنگلی ·  بفہ ·  بالاکوٹ ·  بٹل ·  بحالی ·  بیلیاں ·  بھیرکنڈ ·  بھوگڑمنگ ·  چھتر پلین ·  دربند ·  داتا ·  دیولی جبڑ ·  ڈھوڈیال ·  دلبوڑی ·  گڑھی حبیب اللہ ·  گرلاٹ ·  گھنول ·  ہمشیریاں ·  ہنگرائی ·  ہلکوٹ ·  اچھڑیاں ·  عنایت آباد ·  جبوڑی ·  جلو ·  کاغان ·  کرنول ·  کروڑی ·  کٹھائی ·  کوائی ·  لبڑکوٹ ·  لساں نواب ·  لساں ٹھکرال ·  ملک پور ·  مانسہرہ شہر 1 ·  مانسہرہ شہر 2 ·  مانسہرہ شہر 3 ·  مانسہرہ دیہی ·  مہانڈری ·  نکہ پانی ·  اوگی ·  اوگی 1 ·  پیراں ·  پڑھنہ ·  پھلڑا ·  سچاں کلاں ·  سنڈے سر ·  ست بنی ·  شامدھڑہ ·  شوہال معزاللہ ·  شوکت آباد ·  سم الہیٰ منگ ·  سواں میرہ ·  تلہٹہ ·  ٹانڈہ ·  ترنگڑی صابر شاہ |
**ہرنائی** بلوچستان (پاکستان) کے ضلع سبی کی تحصیل ہرنائی کا شہر ہے۔ اس کا نام ایک ہندو ہرنام داس کے نام پر ہے۔ یہ بلوچستان کے شمال مشرقی حصے میں واقع ہے اور لورالائی، زیارت اور کوئٹہ قریب ہیں۔ 
اس کے چاروں طرف پہاڑ ہیں۔ اوسط درجہ حرارت 20 سے 48 سنٹی گریڈ تک ہے۔ برسات میں بارشیں ہوتی ہیں۔ اس کی آبادی دو لاکھ سے زیادہ ہے۔ زیادہ تر پشتون قبیلہ 'ترین' کے لوگ آباد ہیں جن کی زبان ترینو کہلاتی ہے جو پشتو زبان سے بالکل مختلف ہے۔

7 اکتوبر 2021ء کو ہرنائی میں زلزلے سے 20 افراد جاں بحق ہوئے، جس کی شدت ری ایکٹر سکیل پر 5.9 تھی،

تاریخ
-----

مقامی ترینو زبان میں ہرنائی کا پرانا نام زوارہ تھا۔ کچھ لوگ اب بھی ہرنائی کو زوارہ کہتے تھے۔ ہرنائی نام سے مراد ایک بااثر ہندو شخصیت ہرنام داس ہے، جو ہرنائی ضلع کے صدر مقام ہرنائی شہر کا بانی سمجھا جاتا ہے۔ یہ قصبہ لورالائی، زیارت، سبی، مستونگ اور کوئٹہ سے کافی قریب ہے۔ ہرنائی چاروں طرف سے پہاڑیوں سے گھرا ہوا ہے۔ گھیرے ہوئے پہاڑی سلسلوں کے 'خلیفت' اور 'زرغون' کے ناموں سے گونجتی ہے۔ لو سر نیکن (زرگون ​​گڑ) 3578 میٹر کی بلندی کے ساتھ پاکستان کے جنوب مغرب میں صوبہ بلوچستان کی بلند ترین پہاڑی چوٹی بھی ضلع ہرنائی میں واقع ہے۔ ہرنائی مناسب کی آبادی تقریباً 200,000 ہے۔ ہرنائی کی آبادی کی اکثریت ترینوں پر مشتمل ہے اور وہ زیادہ تر پشتو کی ایک انوکھی، ونیتسی (ترینو) بولی بولتے ہیں، جسے کچھ ماہرین لسانیات کے نزدیک اس کی اپنی زبان کے طور پر درجہ بندی کرنے کے لیے مخصوص سمجھا جاتا ہے۔ ماہر لسانیات پروڈس اوکٹر سکجیروو کے مطابق: "پشتو علاقہ ایک قبل از ادبی دور میں دو بولیوں کے گروہوں میں تقسیم ہو گیا تھا، جس کی نمائندگی آج ایک طرف جدید پشتو کی تمام بولیوں سے ہوتی ہے اور دوسری طرف وانیتسی اور دیگر جنوب مشرقی بولیوں میں قدیم باقیات کے ذریعے۔ 

2007ء تک ہرنائی ضلع سبی کی تحصیل تھی، اگست میں بلوچستان حکومت نے اعلان کیا کہ ضلع سبی کو الگ کرکے ہرنائی ضلع بنایا جائے گا اور ہرنائی اور شاہرگ تحصیلوں اور خوست کی سب تحصیل سے نیا ضلع بنایا جائے گا۔

متعلقہ مضامین
-------------

* بلوچستان
* ضلع سبی
* تحصیل ہرنائی
پیر طریقت سلسلہ عالیہ نقشبندیہ

آپ نے اعوان قطب شاہی خاندان کے ایک صوفی و عالم گھرانے میں 1870 میں آنکھ کھولی۔ آپ حضرت زمان علی کی اولاد میں سے تھے۔ آپ کا مادری ولی تھے۔ بچپن ہی سے گناؤں سے نفرت اور عالم شباب میں بزرگان دین کی تلاش میں نکل پڑے۔ کافی تلاش کے بعد آپ ولی کامل حضرت فقیر محمد رح کے ہاتھ پر بیعت ہوہے اور آپ کی ظاہری زندگی میں ہی خلافت سے سرفراز ہوہے۔ آپ کے خاندان نے راولپنڈی سے ہزارہ اور پھر سید پور کشمیر میں سکونت اختیار کی۔ آپ کے بھاہیوں کی اولاد ترنواہی مانسہرہ میں نمأیاں حیثیت کے مالک رہی۔ دعوت دین کی خاطر آپ رح نے چار سفر کیے ،کشمیر سے نکل کر کوہستان ، الاہی اور علاقہ میں تشریف لے گے۔آپ جہاں سے بھی گذرے ولایت کے آثار نے ان مقامات کو معطر کر دیا۔ بالخصوص علاقہ غیر کے لوگوں کو جو قتل و غارت اور لوٹ مار میں مبتلا تھے آپ کے دست مبارک پر بیعت ہونے کے بعد سابقہ خون معاف کیے۔ آپ کا حلقہ اثر مانسہرہ میں سواتی قباہل میں خوب رہا اور وہ جو در جوق آپ سے بیعت ہوہے اور غلط رسومات سے توبہ کی۔ علاقہ پکھل مانسہرہ میں آپ کے خلفاہ اپنے علاقہ میں مشہور و معروف ہوہے ۔ پٹھان اور افغانوں جیسے سخت دل علاقوں میں آپ کی کرامات کا چرچا ہوا۔ آپ کی چوتھی پشت کشمیر میں آباد ہے۔۔
شجرہ نسب حضرت قاضی شمس الدین سید پوری رح
قاضی شمس الدین بن قاضی گل محمد بن حافظ محمد خان بن خان محمد خان بن حافظ نور محمد خان بن حافظ غلام محمد خان بن دین محمد خان بن عباس خان بن شاہ نواز خان بن بن محمد یار خان بن اللہ داد خان بن شاہ نواز خان بن محمد نواز خان بن محمد اقبال خان بن محمد سکندر خان بن محمد اکبر خان بن محمد اللہ خان بن بہلولہ شاہ بن بڈھا شاہ بن پیر سجاق شاہ بن زمان علی بن عون قطب شاہ بغدادی رح کے توسط سے حضرت عباس علمدار بن حضرت علی کرم اللہ وجھہ سے جا ملتا ہے۔

آفتابِ معرفت حضرت شیخ المشائخ خواجہ شمس الدین سید پوری کا مسکن اور جائے پیدائش آزاد کشمیر ضلع مظفرآباد علاقہ کہوڑی مقام سید پور ہے۔اسی لیے آپؒ کو حضرت سید پوری ؒکے نام سے یاد کیا جاتا ہے۔اور اسی جگہ آپ کا مزار مبارک ہے۔
آپؒ علم تفسیر و حدیث فقہ و نظم پر بطریق احسن عبور رکھتے تھے۔ آپ ؒحنفی المسلک تھے۔مثنوی مولانا روم کے ساتھ آپؒ کا خصوصی شغف تھا۔بو علی قلندراور سلطان باہو کا کلام بڑے شوق سے پڑھتے تھے۔ پشتو زبان نہ سمجھنے کے باوجود حضرت رحمان بابا کلام اگر کسی پشتو والے کی زبان سے سنتے تو آنکھیں تر ہوجاتی تھی اور کلام پڑھنے کے وقت فرماتے تھے کہ رحمٰن بابا کا حال بجلی کی طرح عرش کی جانب بلند ہوجاتا ہے ۔
آپؒ حضرت فقیر محمد ہشتنگری (نوراللہ مرقدہ) سے بیعت ہوئے۔بیعت سے لے کر رحلت تک اپنے مرشد کی خدمت کی۔اکثر زندگی ان کی صحبت میں گزار دی اور نور معرفت سے اپنا سینہ روشن کیا۔اپنے مرشد کے خلفاء میں سے بڑے خلیفہ تھے۔مرشد کی وفات کے بعد سب کی نظر آپ پر تھی اور ہزارہ ڈویژن کے بلائی حصہ، علاقہ پکھلی،نندھاڑ،آلائی،کوہستان اور علاقہ سوات کے لوگوں نے آپ سے فیض حاصل کیا۔اور یہ دائرہ گلگت چلاس تک پھیل گیا۔

مجاز خلفا
---------

آپ کے چند مجاز خلفاء کے اسم گرامی:

* حضرت نور محمد المعروف نانگا بابا ؒ
* حضرت صاحبزادہ مولوی محمد حسین ؒ
* عارف باللہ حضرت مولانا غلام ربانی ؒ
* حضرت صاحبزادہ مظفرالدین ؒ
* حضرت صاحبزادہ غلام رسول مدظلہ
* حضرت صاحبزادہ عبد الحی کیروالؒ

وفات
----

1943ء کو وفات پاگئے،

حوالہ جات
---------

1. ↑  تحقیق و ترتیب : نادر فواد
**کتاب الاغانی** ابوالفرج اصفہانی کا علمی و ادبی شاہکار تصنیف ہے۔  

الاغانی جو ابوالفرج اصفہانی کی عربی شاہکار سرچشمہ ادب و انشاء ور مایہ ناز و بے نظیر کتاب ہے اہل علم اور مورخین کا متفقہ فیصلہ ہے کہ اس موضوع پر اس جیسی کوئی کتاب تصنیف نہیں ہوئی سب کتابیں اس سے کم درجہ یا اس کی خوشہ چین ہیں نیز اگر یہ جامع تصنیف نہ ہوتی تو جاہلیت، صدر اسلام اور عہد بنو امیہ کی بہت سی ادبی روایات ضائع ہوجاتیں اس کتاب کی بنیاد ان سو سروں پر مشتمل ہے جو خلیفہ ہارون الرشید نے منتخب کیے تھے اور جن میں واثق کے لیے اضافہ کیا گیا تھا ایک اطالوی پروفیسر گوئٹے نے اس کی فہرست ابجد کے لحاظ سے مرتب کی جو 1980 میں لندن سے شائع ہوئی پھر وہ فہرست عربی میں منتقل ہو کر 1224ھ میں الاغانی کے ساتھ مصر سے شائع ہوئی یہ کتاب ایک طرح کی ادبی انسائیکلوپیڈیا ہے جس کی مقبولیت کا اندازہ اس سے ہو سکتا ہے کہ دنیا کی تمام بڑی زبانوں میں اس کے ترجمے ہو کر ادبیات عالم میں جگہ پا چکے ہیں اہل مغرب خصوصیت سے اس کتاب کے شیدائی رہے ہیں مدت تالیف کے بارے میں ابو محمد الوزیر علامہ حلبی نے اس سے دریافت کیا تو فرمایا کہ میں نے اس کتاب کو پچاس برس کی محنت شاقہ کے بعد مکمل کیا اور اپنی عمر میں صرف ایک بار ہی لکھا قیمت کا اندازہ اس سے ہو سکتا ہے کہ ابوالفرج نے یہ کتاب مکمل کرنے کے بعد سیف الدولہ کے حضور پیش کی اور اس وقت جنگ کی تیاری میں مشغول تھا اس نے ایک ہزار اشرفیاں بطور انعام دی اور معذرت کی کہ جلدی کی وجہ سے اس قدر نہ کر سکا یہ خبر جب نامور انشاءپرداز صاحب بن عباد کو پہنچی تو اس نے کہا کی تو اس سے کہیں زیادہ کا مستحق تھا الاغانی کے قابل رشک محاسن اور جچے تلے فقروں کا حریف کون ہو سکتا ہے یہ الفاظ اور فکر زاہد کے لیے عالم کے لیے معلومات کا خزانہ انشاءپرداز اور ادب کے لیے سے سرمایہ تجارت بہادر کے لیے ہمت و شجاعت کی دلیل بادشاہ کشورکشاں کے لیے سامان عشرت ہیں 



1. ↑  ظفر المحصلین باحوال المصنفین صفحہ 376 محمد حنیف گنگوہی دار الاشاعت کراچی
**صحافت کی مختصرتاریخ‘ قوانین و ضابطہ اخلاق** سیدبدر سعید کی لکھی ہوئی کتاب ہے۔اس کتاب میں برصغیر میں صحافت کی تاریخ کو جوز1780 میں ’ ہکی بنگال گزٹ‘نامی انگریزی اخبار سے شروع ہوئی سے لے کر آج یعنی 236 سالوں کی تاریخ بیان ہوئی ہے۔اس کتاب کی ضخامت 300 صفحات ہے۔
اس کتاب کا آغاز پہلے معلوم قلمی اخبار ’ اکٹا ڈیورنا‘ سے ہوتی ہوئی برصغیر میں چھاپے خانے کی آمد تک آتی ہے۔ اس کتاب میں دنیا کے مختلف حصوں میں صحافت کے سفر کو بھی مختصراً بیان کیا گیاہے۔ اس کتاب میں برصغیر کے پہلے ایڈیٹر جیمز آگسٹس ہکی، اس خطے کے پہلے شہید صحافی’ مولوی محمد باقر‘ کا بھی ذکر ہے۔ مولوی محمد باقر ،مولانا محمد حسین آزاد کے والد اور ’دہلی اخبار‘ کے مدیر تھے، بعد ازاں اس اخبار کا نام تبدیل کرکے ’دہلی اردو اخبار‘ کر دیا گیا تھا۔ مولوی باقر 1857 کی جنگِ آزادی میں انگریزوں کے خلاف جدوجہد کرتے ہوئے شہید ہوئے تھے۔اس کتاب میں سرسید احمد خان کے سیدالاخبار کا بھی ذکر ہے۔ کتاب میں ریڈیو اور پھر ٹیلی ویژن کے قیام سے آنے والی تبدیلیوں کا بھی جائزہ لیا گیا ہے اور صحافت اور سیاست کے درمیان ہونے والی معرکہ آرائیوں پر بھی روشنی ڈالی گئی ہے۔ کتاب میں مختلف ادوار میں ہونے والے قانون سازی اور ضابطہ اخلاق کا بھی ذکر ہے۔ اس کتاب میں صحافت کے جدید ترین دور یعنی کہ آن لائن صحافت پر بھی بات کی گئی ہے۔بدر سعید نے کتاب میں سائبر کرائم بل 2015 کو جسے حکومت کی جانب سے ایکٹ کا درجہ دیا گیا ہے کا بھی احاطہ کیا گیاہے۔

مصنف کے بارے میں
----------------

سید بدر سعید ما س کمیونی کیشن میں ایم فل ہیں۔وہ زمانہ طالب علمی سے شعبہ صحافت سے وابستہ ہیں ۔ اس عرصے میں وہ مختلف اخبارات و جرائد اور مختلف ٹی وی چینلز کے لیے اپنی خدمات پیش کرتے رہے ہیں۔بدر سعید اب تک سینکڑوں کی تعداد میں کالم تحریر کرچکے ہیں اور ا ے آروائی نیوز سمیت مختلف ٹی وی چینلوں کے لیے کئی کرائم شوز کی اقساط تحریر کرتے رہیں، جبکہ ریڈیو پاکستان سے بھی بطورااسکرپٹ رائٹر وابستہ رہے ہیں۔
انھوں نے ایف سی کالج سے بی اے آنرز کے دوران ہی ایک کتاب ’خودکش بمبار کے تعاقب میں‘ لکھی۔2012 میں اس کتاب کو ہائر ایجوکیشن ڈیپارٹمنٹ نے کالجز اور لائبریریز کے لیے منظور کیا۔صحافت کی مختصر تاریخ ،قوانین و ضابطہ اخلاق ان کی دوسری کتاب ہے ۔

حوالہ جات
---------

1. ↑  صحافت کی مختصرتاریخ‘ قوانین و ضابطہ اخلاق
روایتی طور پر **خواتین کا کام** (انگریزی: Women's work) صرف گھر تک محدود سمجھا گیا ہے۔ اس میں پکوان، بچوں کی پرورش، شوہر کا خیال اور گھر کی صاف صفائی اور دیکھ ریکھ مقدم سمجھے گئے ہیں۔ تاہم جدید دور میں یہ پہچان بدل گئی ہے اور خواتین کی ایک معتد بہ تعداد گھر کے باہر کام کرنے پر آمادہ ہے۔ اس کے کئی وجوہ ہیں۔ جس میں اولًا معاشی پہلو ہے کہ گھر ایک تنخواہ سے چلنے میں دشواری، عورتوں کی معاشی طور پر خود مختار ہونے کی خواہش، نیز کچھ معاملوں میں سسرالی اعزاء سے دن کے کم از کم کچھ وقت تک دوری بنائے رکھنے کی کوشش بھی شامل ہے۔ تاہم گھر سے باہر کام کرنے والی خواتین مرد کے شانہ بشانہ نہیں بلکہ اس سے زیادہ کام کرتی ہیں۔ انھیں گھر اور دفتر دونوں کا کام کرنا پڑتا ہے۔ دونوں جگہ ان کی صلاحیتوں کو شک کی نگاہ سے دیکھا جاتا ہے، وہ کیسا بھی کام کر لیں، لوگ کسی بھی غلطی یا غلطی نہ ہو تب بھی، انھیں طعنہ دے ہی دیتے ہیں۔ نوکری کرنے والی خواتین کی پہلی مخالفت تو ان کے اپنے گھر سے شروع ہوتی ہے۔ بہت سے خاندانوں میں عورت کا نوکری کرنا بے عزتی تصور کیا جاتا ہے۔ ایسے خاندانوں میں سے کسی عورت کا اپنے گھر والوں کو اپنی نوکری کے لیے منانا ہی بہت بڑی بات ہے۔ تاہم اس کے باوجود خواتین آگے بڑھنے میں کثیر تعداد میں کام کرنے میں کامیاب ہوئی ہیں۔

مشکلات
------

* 155 ملکوں میں سے تقریبا 90% ملکوں میں کوئی نا کوئی ایسا قانون موجود ہے جو خواتین کی معاشی ترقی میں رکاوٹ بنتا ہے۔

* 118 ملکوں میں خواتین کے کام کرنے پر پابندی ہے یا انھیں کام کرنے کے لیے مردوں کی اجازت درکار ہوتی ہے کہ وہ کس قسم کی ملازمت اختیار کریں۔

* ٪31 ملکوں میں خواتین کو پاسپورٹ حاصل کرنے کے لیے اپنے شوہروں سے اجازت لینی پڑتی ہے اور بہت سی شادی شدہ خواتین اپنے بچوں کی شہریت حاصل نہیں کر سکتیں۔

* تقریبًا 28٪ ممالک میں مردوں کو گھر کا سربراہ مانا جاتا ہے اور عورتوں پر فرض ہے کہ وہ ان کا حکم مانیں۔

* دفتر میں بات بات پر فوری کاموں کی تکمیل طلب کرنے والا آجر، روزانہ کاموں کی طویل فہرست اور منفی ماحول جیسی چند ایسی وجوہات ہیں، جن سے خواتین دفتر میں تناؤ میں رہتی ہیں۔ ایسے میں نہ چاہتے ہوئے بھی ان کی کار کردگی متاثر ہوجاتی ہے اور وہ کچھ بھی نہیں کر پاتی ہیں یا شدید ذہنی تناؤ کی شکار بنتی ہیں۔

مزید دیکھیے
-----------

* کام کی جگہ
* کام کی جگہ تندرستی
* کام کی جگہ کا نسوانیانا
* کام کی جگہ پر خواتین کی جنسی ہراسانی (انسداد، امتناع اور چارہ جوئی) قانون 2013ء
* عملی زندگی کی کیفیت
* ملازمتوں میں خواتین

حوالہ جات
---------

1. ↑  خواتین کا گھر سے باہر نکل کر کام کرنا آسان نہیں
2. ↑  خواتین کے حقوق کا ارتقا
3. ↑  ملازمت پیشہ خواتین یوں تناؤ دور کریں
**نند لال نورپوری** (1906–1966) بر صغیر کےایک پنجابی شاعر، ادیب اور گیت کار تھے۔

ابتدائی زندگی
-------------

ان کی پیدائش پنڈ نورپور گاؤں، ضلع لائلپور (موجودہ فیصل آباد)، برطانوی ہند میں ہوئی۔ ان کے والد کا نام بشن سنگھ اور والدہ کا نام حکم دیوی تھا۔ انھوں نے اپنی ابتدائی پڑھائی خالصہ اسکول لائل پور ( موجودہ فیصل آباد پاکستان )اور خالصہ کالج لائلپور سے حاصل کی۔

بھارت منتقلی
------------

نند لال نورپوری کی شادی سمترا دیوی سے ہوئی تھی اور یہ خاندان تقسیم ہند کے بعد ہجرت کر کے جالندھر منتقل ہو گیا تھا۔

کام
---

1940ء میں انھوں نے پولیس کے محکمے کی نوکری چھوڑکر پنجاب واپسی اختیار کی اور ایک پنجابی فلم منگتی کے لیے نغمے لکھے۔  اس کی وجہ سے لال پنجاب کی جانی مانی شخصیت بن گئے۔ مگر بٹوارے نے سب کچھ بدل دیا۔ ذریعۂ معاش معدوم ہو گیا۔ وہ اپنا گھر اور آمدنی کھو دیے اور جالندھر آ پہنچے۔ بعد میں انھیں ریڈیو پر کام ملا اور وہ کوی درباروں کا حصہ بننے لگے۔ ان کے نغموں کو پنجاب کے مشہور گلوکار گانے لگے تھے، جن میں محمد رفیع، سریندر کور، آسا سنگھ مستانہ، پرکاش کور، اے ایس کانگ اور دوسرے شامل تھے۔

انتقال
------

اپنی غربت اور حکومت کی جانب سے کسی بھی مدد یا اعزاز کے نہ ہونے کی وجہ سے انھوں نے 13 مئی 1966ء کو خود کشی کی۔ زندگی ختم کرنے کے لیے انھوں نے اپنے ماڈل ہاؤز، بلاک اے کالونی، جالندھر کے گھر کے نزدیک ایک کنویں میں چھلانگ لگا دی۔

نند لال نور پوری سوسائٹی
------------------------

کچھ سال پہلے کچھ شعرا اور صحافی نے مل نند لال نور پوری سوسائٹی تشکیل دی جس کا مقصد اس شاعر کے کام کا فروغ تھا۔ موجودہ طور پر یہ صرف ایک سالانہ انعام گلوکاروں اور شاعروں کو عطا کرتا ہے۔ جدید عرصے میں انعام یافتگان میں سربجیت چیما شامل ہیں، جو مادہ جنین کشی پر ایک نغمہ گا چکے ہیں۔

حوالہ جات
---------

1. 1 2 3 4 5 6 7  "Free Spirit"۔ Chandigarh۔ دی ٹریبیون۔ اگست 11, 2006۔ 26 دسمبر 2018 میں اصل سے آرکائیو شدہ۔ اخذ شدہ بتاریخ مارچ 30, 2012  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
2. 1 2 3 4  ਪ੍ਰੀਤ، ਰਣਜੀਤ ਸਿੰਘ۔ "ਨੰਦ ਲਾਲ ਨੂਰਪੁਰੀ"۔ www.bharatsandesh.com۔ فروری 1،2014 میں اصل سے آرکائیو شدہ۔ اخذ شدہ بتاریخ مارچ 30، 2012  تحقق من التاريخ في: `|access-date=, |archive-date=` (معاونت)
3. ↑  "آرکائیو کاپی"۔ 26 دسمبر 2018 میں اصل سے آرکائیو شدہ۔ اخذ شدہ بتاریخ 30 نومبر 2018  الوسيط `|url-status=` تم تجاهله (معاونت)
4. ↑  "nand lal noorpuri"۔ www.unp.me۔ 26 دسمبر 2018 میں اصل سے آرکائیو شدہ۔ اخذ شدہ بتاریخ مارچ 30، 2012  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
**جانگ یمنگ** (آسان چینی: 张一鸣; روایتی چینی: 張一鳴 پیدائش اپریل 1983) ایک چینی انٹرنیٹ کاروباری شخصیت ہے۔ وہ 2012 میں جاری ہونے والی ایپلیکیشن بائٹ ڈانس کے بانی ہیں۔ اور خبر کی جامع ترقی یافتہ ٹوٹیاؤ اور ویڈیو کے اشتراکی پلیٹ فارم ٹک ٹاک (دیویین) کا آغاز کیا۔ 2019 تک1 ارب سے زیادہ ماہانہ صارفین کے ساتھ بائٹ ڈانس کی مالیت 75 ارب امریکی ڈالر ہو چکی ہے، جو اسے دنیا کا سب سے قیمتی آغاز بناتا ہے۔ جانگ کی ذاتی دولت کا تخمینہ 13 ارب امریکی ڈالر ہے جو اسے چین کا نواں امیر ترین شخص بناتا ہے۔

ابتدائی زندگی اور کیریئر
------------------------

جانگ اپریل 1983 میں پیدا ہوا تھا۔  2001 میں انھوں نے تیانجن کی ننکائی یونیورسٹی میں داخلہ لیا ، جہاں انھوں نے مائیکرو الیکٹرانکس کی تعلیم حاصل کی اور 2005 میں گریجویشن کیا تھا۔  ان کی اپنی اہلیہ سے پہلی ملاقات یونیورسٹی میں ہی ہوئی تھی۔

اعزازات اور پہچان
-----------------

جانگ کو *فوربس* نے 2013 چائنہ 30 انڈر 30 کی فہرست میں شامل کیا تھا۔  2018 میں ، وہ *فارچیون* میگزین کی 40 انڈر 40 فہرست میں شامل تھے۔

حوالہ جات
---------

1. ↑  Venus Feng (2019-03-23)۔ "World's Most Valuable Startup Is Home to a Complex Fortune"۔ Bloomberg۔ اخذ شدہ بتاریخ 05 اپریل 2019
2. ↑  "深扒张一鸣2285条微博 挖出今日头条崛起的秘密"۔ Sohu۔ 2017-10-19۔ اخذ شدہ بتاریخ 05 اپریل 2019
3. ↑  "Zhang Yiming"۔ Forbes (بزبان انگریزی)۔ اخذ شدہ بتاریخ 09 اپریل 2019
4. ↑  "Zhang Yiming"۔ Fortune (بزبان انگریزی)۔ 2018-07-19۔ 22 مارچ 2019 میں اصل سے آرکائیو شدہ۔ اخذ شدہ بتاریخ 09 اپریل 2019  الوسيط `|url-status=` تم تجاهله (معاونت)
**میبود** ( فارسی: ميبد‎

 میبود کاؤنٹی ، یزد صوبہ، ایران کے وسطی ضلع کا ایک شہر ہے اور کاؤنٹی کے دار الحکومت کے طور پر کام کرتا ہے۔ 2006 کی مردم شماری میں، اس کی آبادی 15,703 گھرانوں میں 58,295 تھی۔  2011 میں درج ذیل مردم شماری میں 19,153 گھرانوں میں 66,907 افراد کو شمار کیا گیا۔  2016 کی تازہ ترین مردم شماری میں 23,986 گھرانوں میں 80,712 افراد کی آبادی دکھائی گئی۔  میبود ایران کے صوبہ یزد کا ایک بڑا صحرائی شہر ہے اور یزد کا دوسرا بڑا شہر ہے۔

تاریخ
-----

یہ ایک قدیم شہر ہے جو اسلام سے پہلے کے دور میں چلا جاتا ہے اور اس وجہ سے یہ بہت سے قدیمی دلچسپیوں کا گھر ہے۔ میبوڈ کا تاریخی شہر عالمی ثقافتی ورثہ کی فہرست میں شامل ہونے کے لیے عارضی فہرست کا حصہ ہے۔ یہ مظفریوں کے دور میں ایران کا دار الحکومت تھا۔ مظفری سلطنت کا آغاز میبود سے ہوا جہاں پہلا بادشاہ، مبارز الدین محمد پیدا ہوا تھا۔ ایران کے قدیم ترین قلعوں میں سے ایک میبود میں واقع نارین غلہ ہے، جو اچمینیڈ اور ساسانی دور سے تعلق رکھتا ہے۔ چپرخانہ اور کاروانسرائے عباسی صفوی دور کی تاریخی عمارتوں کی کچھ دوسری مثالیں ہیں۔ اس قصبے کو منگولوں اور بعد میں تیموریوں نے برخاست کر دیا اور قتل عام کر دیا، تاہم یہ صفویوں کے زیر قبضہ واپس آ گیا۔ میبود سے بہت سے اہم شاعر، صوفی، پادری اور سیاست دان آئے۔ "کشف العصر "کے مصنف میبودی، عظیم الشان آیت اللہ حائری، حسین مکی اور بہت سے دوسرے لوگ میبود میں رہتے تھے، چند ایک کے نام۔ بدقسمتی سے، اس کے کچھ تاریخی مقامات کو مقامی حکام نے گرا دیا جو آثار قدیمہ کی اقدار کو نہیں سمجھتے تھے۔ پھر بھی، یہ ہر روز دنیا کے کونے کونے سے بہت سے سیاحوں کی میزبانی کرتا ہے۔

بیرونی روابط
------------

* فرشد سامانی، *میبود، زندہ رہنے کا ایک میوزیم* (فارسی میں)، جدید آن لائن، 9 اپریل 2010،  ۔

حوالہ جات
---------

1. 1 2  GNS Unique Feature ID:  — شائع شدہ از: 11 جون 2018
2. ↑    ویکی ڈیٹا پر  (P1566) کی خاصیت میں تبدیلی کریں"صفحہ میبود في GeoNames ID"۔ GeoNames ID۔ اخذ شدہ بتاریخ 14 فروری 2024ء
  line feed character في `|accessdate=` على وضع 15 (معاونت); تحقق من التاريخ في: `|access-date=` (معاونت)
3. ↑  "Census of the Islamic Republic of Iran, 1385 (2006)"۔ AMAR (بزبان فارسی)۔ The Statistical Center of Iran۔ صفحہ: 21۔ 20 ستمبر 2011 میں اصل (Excel) سے آرکائیو شدہ۔ اخذ شدہ بتاریخ 25 ستمبر 2022
4. ↑  "Census of the Islamic Republic of Iran, 1390 (2011)" (Excel)۔ Iran Data Portal (بزبان فارسی)۔ The Statistical Center of Iran۔ صفحہ: 21۔ اخذ شدہ بتاریخ 19 دسمبر 2022
5. ↑  "Census of the Islamic Republic of Iran, 1395 (2016)"۔ AMAR (بزبان فارسی)۔ The Statistical Center of Iran۔ صفحہ: 21۔ 18 نومبر 2020 میں اصل (Excel) سے آرکائیو شدہ۔ اخذ شدہ بتاریخ 19 دسمبر 2022
6. ↑  About Meybod
ايک کپ ایک اوپن ٹاپ کنٹینر ہے جو ڈالنے یا پینے کے لیے اور سيال شئ ركھنے کے لیے استعمال ہوتا ہے۔ جب کہ بنیادی طور پر پینے کے لیے استعمال ہوتا ہے ، اسے بہا دینے کے لیے (جیسے ، چینی ، آٹا ، اناج) ٹھوس ذخیرہ کرنے کے لیے بھی استعمال کیا جا سکتا ہے۔ کپ شیشے ، دھات ، چین ، مٹی ، لکڑی ، پتھر ، پولی اسٹرین ، پلاسٹک ، ایلومینیم یا دیگر مواد سے بنے ہو سکتے ہیں اور عام طور پر ایک تنے ، ہینڈلز یا دیگر زینتوں سے طے ہوتے ہیں۔ کپ مختلف ثقافتوں اور معاشرتی طبقوں کی ایک وسیع رینج میں پیاس بجھانے کے لیے استعمال کیے جاتے ہیں اور کپ کے مختلف شیلیوں کو مختلف مائعات یا مختلف حالتوں میں استعمال کیا جا سکتا ہے۔ مختلف طرزوں کے کپ مختلف قسم کے مائعات یا کھانے پینے کی چیزوں (جیسے تدریج اور پیمائش کے کپ) کے لیے ، مختلف حالات میں (جیسے واٹر اسٹیشنوں یا تقریبات اور رسومات میں) یا سجاوٹ کے لیے استعمال ہو سکتے ہیں۔
تاریخ
کپ آم ہیں جو مائع پکڑنے کے لیے ہاتھوں یا پیروں کا استعمال کرتے ہیں۔ ریکارڈ شدہ تاریخ سے پہلے سے ہی یہ تقریبا یقینی طور پر استعمال ہوتے رہے ہیں اور پوری دنیا میں آثار قدیمہ کے مقامات پر پائے جاتے ہیں۔ پراگیتہاسک کپ بعض اوقات گولوں سے بنا کر پتھروں کو کھوکھلا کر دیا جاتا تھا۔

قدیم میسوپوٹیمیا میں ، کپ مختلف مقاصد کے لیے made تیار کیے گئے تھے ، ممکنہ طور پر الکحل مشروبات کی آمدورفت اور پینا بھی شامل ہیں۔

اس بات کا ایک ثبوت موجود ہے کہ رومن سلطنت نے پورے کپ میں کپ کا استعمال پھیلادیا ہے (حوالہ ضروری ہے) ، قابل ذکر مثالوں کے ساتھ ویلز میں چاندی کے کپ اور قدیم تھریس میں رنگ بدلنے والے شیشے کے کپ بھی شامل ہیں۔ انگلینڈ میں ، کپ کی تلاش کی گئی ہے جو کئی ہزار سال پرانی ہے ، جس میں ریلٹن گولڈ کپ بھی شامل ہے ، جس میں تقریبا 3، 3،700 سال پرانا ہے۔ یورپین آنے سے کئی صدیوں پہلے کپ میں امریکا میں استعمال کیا جاتا تھا۔ خلیج میکسیکو کے ارد گرد ، مقامی امریکی معاشروں نے دیگر مقاصد کے علاوہ ، کپ پینے کے لیے ہارس شنچ کا استعمال کیا۔
ثقافتی اہمیت اور کپ کا استعمال
چونکہ کپ قدیم زمانے سے ہی کھانے کا لازمی جزو رہے ہیں ، لہذا وہ انسانی ثقافت کا ایک قابل قدر حصہ بن چکے ہیں۔ کپ کی شکل یا تصویر انسانی ثقافتوں میں مختلف مقامات پر ظاہر ہوتی ہے۔
شاہ کا پیالہ
تاریخی طور پر ، بادشاہوں کو زہر دے کر قتل کرنے کے بارے میں تشویش لاحق رہی ہے۔ اس انجام سے بچنے کے لیے ، وہ اکثر سرشار کپ استعمال کرتے تھے ، کپ رکھنے والوں کے ساتھ ان کی حفاظت کرتے تھے۔ ایک "ڈیوائننگ کپ" سمجھا جاتا تھا کہ وہ زہر کا پتہ لگاسکے۔ بائبل میں ، جوزف نے فرعون کے کپ اٹھانے والے کے لیے ایک خواب کی ترجمانی کی اور ایک چاندی کا جادوئی کپ اپنے بھائیوں کے ساتھ صلح کرنے میں کلیدی کردار ادا کیا۔

سپا کپ خاص کپ ہیں جو معدنیات یا تھرمل پانی براہ راست کسی چشمے سے پینے کے لیے استعمال ہوتے ہیں ، جو 17 ویں صدی کے دوران شمال مغربی بوہیمیا میں تیار ہوا تھا اور اب یہ چیک لوک کہانیوں کا حصہ ہیں۔
حوالہ جات
**مقیاس صلوۃ** مناظر اعظم مولانا محمد عمر اچھروی کی مسائل نماز میں اردو تصنیف ہے۔ اس کا پورا نام’’ مقیاس الصلوۃ فی اصلاح اھل الاضلال والغلاۃ‘‘ ہے

تفصیل
-----

مناظر اعظم مولانا محمد عمر اچھروی مقیاس صلوۃ کی تحریر کا سبب یہ بیان کرتے ہیں کہ اہلسنت و جماعت نے چند ضروری مسائل نماز پر اصرار کیا ان کو اہلسنت و جماعت کے لیے قرآن و حدیث کی تحقیق سے نماز کے ضروری مسائل واضح کیے جائیں کیونکہ لوگ نماز کے کچھ ضروری مسائل سے ناواقف ہے لہذا لوگوں کے اصرار پر میں نے قلم اٹھایا اور مسائل لکھ ڈالے
مولانا محمد عمر اچھروی نے اپنی اس کتاب میں نماز اور نماز سے متعلقہ تمام ادوار پر بحث کیے طہارت اور طہارت سے متعلقہ امور پانچ نمازوں کی فرضیت اوقات اسلام سے متعلق امور باب الجمعہ باب النوافل باب التراویح باب الدعا فضیلت درود شریف ختم قرآن شریف پر بحث کی گئی ہے غرض یہ پوری کتاب نماز کے متعلق اُمور کو سمجھنے میں نہایت رہنما کتاب ہے

کتاب کے مشتملات
---------------

اس کتاب میں مسائل نماز کے مسائل کے بڑے بڑے موضوعات پر مفصل اور مدلل گفتگو کی گئی ہے یہ 449 صفحات پر مشتمل ہے اور 2002ء میں نویں بار طبع ہوئی

* باب الجمعہ
* باب النوافل
* باب التراویح
* باب الدعا
* فضیلت درود شریف
* ختم قرآن شریف

دیگر تصنیفات
------------

* مقیاس نبوت
* مقیاس مناظرہ
* مقیاس نور
* مقیاس حنفیت
* مقیاس خلافت
* مقیاس وہابیت

حوالہ جات
---------

1. ↑  مقیاس صلوۃ، ابو عبد الوہاب محمد عمر اچھروی، مکتبہ صدیقیہ اچھرہ لاہور
**اصبغ بن عمرو رحمہ اللہ** اہل کتاب تابعی تھے۔

نام ونسب
--------

اصبغ نام، باپ کا نام عمرو تھا، سلسلہ نسب یہ ہے، اصبغ بن عمروبن ثعلبہ بن حصین ابن ضمضم بن عدی بن خباب، قضاعہ کی ایک شاخ بنوکلب سے تھے، یہ قبیلہ دومۃ الجندل کے قریب رہتا تھا، اصبغ مذہباً عیسائی اور اپنے قبیلہ کے سردار اور حکمران تھے۔

اسلام
-----

رسول اللہ صلی اللہ علیہ وسلم نے دعوتِ اسلام کے لیے حضرت عبد الرحمن بن عوف کودومۃ الجندل بھیجا تھا، حضرت عبد الرحمن رضی اللہ عنہ نے وہاں پہنچ کراہلِ دومہ کواسلام کا پیغام سنایا، پہلے روز ان پرکوئی اثر نہیں ہوا، دوسرے روز بھی انھوں نے دعوت دی؛ لیکن ان لوگوں نے کوئی توجہ نہیں کی، تیسرے روز پھرحسب دستور انھوں نے ان کے سامنے اسلام کا پیغام پیش کیا تواصبغ پران کی دعوت کا اثر ہوا اور انھوں نے نصرانیت کا قلادہ گردن سے اُتارا اور حلقہ بگوشِ اسلام ہو گئے۔

اصبغ کی صاحبزادی سے حضرت عبد الرحمن بن عوف کا نکاح
--------------------------------------------------

حضرت عبد الرحمن بن عوف رضی اللہ عنہ نے آنحضرت صلی اللہ علیہ وسلم کواصبغ کے اسلام کی اطلاع دی اور اس قبیلہ سے تعلقات قائم رکھنے کے متعلق بھی دریافت کیا، توآپ نے ان کوتعلقات کی استواری کے خیال سے اس قبیلہ میں شادی کرنے کی ترغیب دی، حضرت عبد الرحمن بن عوف رضی اللہ عنہ نے تعمیلِ ارشاد میں اصبغ کی صاحبزادی تماضر رحمہ اللہ سے نکاح کر لیا مزید تفصیل تماضر کے حالات میں آئی گی۔
اس سے پہلے قریش اور بنوکلب وغیرہ میں باہم شادی بیاہ کے تعلقات نہیں تھے، اس لیے کہ قریش اپنی شرافتِ نسب کے سامنے ان قبائل کوبہت ادنی اور فروتر سمجھتےتھے؛ لیکن اسلام نے ان معمولی رشتوں اور اضافی اوصاف سے بلند ہوکر دینی اخوت اور اخلاق وکردار کو شرافت اور رشتہ کامعیار قرار دیا، یہ شادی اس اسلامی مساوات کی پہلی مثال تھی۔

اصبغ آنحضرت صلی اللہ علیہ وسلم کے زمانہ میں موجود تھے؛ لیکن شرف زیارت سے سرفراز نہیں ہوئے؛ اسی لیے ان کا شمار تابعین میں کیا جاتا ہے، اس سے زیادہ ان کے حالات نہیں معلوم ہو سکے۔

حوالہ جات
---------

1. ↑  (اصابہ، جلد:1)
2. ↑  (اصابہ، جلد:4، ذکرتماضر)
تحریک تحفظ ختم نبوت آزادکشمیر پاکستان کے زیرکنٹرول ریاست  کی مقامی جماعت ہے

2001میں آزادکشمیر کے شہر کوٹلی میں مقامی مسلمانوں  نے قادیانیت  کا راستہ روکنے کا فیصلہ کرتے ہوئے تحریک تحفظ ختم نبوت کی بنیاد رکھی اُس وقت تحریک کا دائرہ کار صرف ضلع کوٹلی تک ہی تھا جس کے بانیوں میں حاجی محمد عارف مغل مرحوم اور معروف سماجی کارکن جمیل احمد مغل ،نامور نوجوان صحافی محمد مقصود کشمیر ی تحریک کے موجودہ صدر قاری عبد الوحید قاسمی، کا نام سر فہرست رہا ، 2007 ء میں معروف بزرگ ولی کامل پیر طریقت رہبر شریعت حضرت مولانا پیر عزیز الرحمن ہزاروی مدظلہ خلیفہ مجاز شیخ الحدیث مولانا محمد زکریا کی زیر سرپرستی اور قاری عبد لواحید قاسمی کی زیر صدارت تحریک کا دائرہ پورے آزادکشمیر میں پھیلا دیا گیا جبکہ  محرک قرارداد ختم نبوت میجر (ر) محمد ایوب کے داماد کرنل (ر) عبد القیوم خان کی زیر سرپرستی میں نوجوان علمائے کرام پر ایک مجلس شوری تشکیل دی گی جس میں مولانا عبد اللہ شاہ مظہر ، مولانا عتیق الرحمن دانش ، مولانا رضوان حیدر ، ڈاکٹر ابرار احمد مغل ، قاری عبد القیوم فاروقی ، عبد الخالق نقشبندی ، کے نام شامل تھے ،

اس وقت تحریک تحفظ ختم نبوت کشمیر کے تمام اضلاع میں ختم نبوت کے حوالے سے کام کررہی ہے اور مسلمانوں کو فتنہ قادیانیت سے روشناس کروا رہی ہے آزادکشمیر اسمبلی میں 6 فروری 2018 میں قادیانیوں کو کافر قرار دلوانے میں اسی جماعت کے راہنماوں کی انتھک محنت شامل ہے ،2003ء سے تحریک تحفظ ختم نبوت آزادکشمیر نے بیس کیمپ کے اندر قانونی دائرہ کار میں رہتے ہوئے قادیانیوں کی کفریہ سرگرمیوں کی روک تھام کی کوشش جاری رکھی ہوئی ہے،
نذیر احمد 1911 میں پٹیالہ میں پیدا ہوئے۔ کیمسٹری میں ایم ایس سی کیا شعر و ادب کا شوق تھا کالج دور تک مشاعروں میں شرکت رہی لیکن بعد میں اس طرف زیادہ رغبت نہ رہی

مجموعہ کلام
-----------

ان کے مزاحیہ شاعری کے دو مجموعے "حرف بشاش" اور "وارے شیخ نذیر" ہیں جو ان کی وفات کے بعد منظر عام پر آئے

لمرک
----

ظریفانہ شاعری میں نظم قطع غزل اور پیروڈی کے ساتھ ساتھ مزاحیہ شاعری کی مغربی  صنف سخن "لمرک"کے اردو شاعری میں موجد ہیں اور تاحال خاتم بھی۔ مزاح میں صنعتی شاعری بھی انہی سے مخصو ص ہے۔

شاعری
-----

ان کی شاعری صحیح معنوں میں مطالعہ مشاہدے اور تجربے کی شاعری ہے آپ نے مختلف موضوعات پر مزاحیہ شاعری کی مختلف ہیئتوں میں خوبصورتی کے ساتھ سمودیا سادگی اور سلامت ان کے مزاح کہیں  فنی خوبی ہے فکری حوالے سے ان کے موضوعات زندگی سے جڑے ہیں

بقول ڈاکٹر فرمان فتح پوری شیخ

> نزیر احمد نے آج  کے صنعتی دور اس کے پیدا کردہ تہذیبی مسائل کو طنز و مزاح کے پیرائے میں موضوع سخن بنایا اور کسی مخصوص ہیت  میں نہیں بلکہ ہر صنف سخن میں کچھ نہ کچھ کہا ہے
> 
> 

نذیر احمد اگرچہ ان چند نظم گو شعرا میں سے ہیں جن کے  ہاں سنجیدہ کلام نہیں ملتا ان کا کل کلام طنز و مزاح پر مشتمل ہے نظم کی تمام اختلاف میں ان کے ہم تو اسے کام مل تاہے وارث شیخ نصیر میں کل 21 غزلیں ہیں جن میں موجود اشیاء ان کے تجربات اور مشاہدات متعلق ہیں آنکھیں ایسے بہت سے اشعار ملتے ہیں جن میں بہت سہولت سے اچھوتے مضامین کو قلمبند کیا گیا ہے۔

قول مردوں کا جان رکھتا ہے
عورتوں کا زبان رکھتا ہے
کیوں نہ مہمان کو ہم کہیں رحمت
گھر میں امن وامان رکھتا ہے

تخلص
----

شیخ اور وائظ پر چوٹ شاعری میں کوئی نئی بات نہیں بلکہ مزاحیہ شاعری کی ابتدا ہی شیخ اور۔ وعظ،ناصح  سے چھیڑ چھاڑ سے ہوئی ہے اور آپ نے اپنے تخلص کا بھرپور فائدہ اٹھا کر شیخ اور واعظ پر خوب چو ٹیں کیں۔

شیخ صاحب نے عید قرباں
ایک مرغا اصیل کر ڈالا

لفظ سازی
--------

لفظ سازی تو اردو شاعری میں بہت سے شعرا کے ہاں مل جاتی ہے لیکن ایسے الفاظ بہت کم شعرا کے ہاں ملتے ہیں جو گھڑے جانے کے بعد اپنا پورا جواز بھی مہیا کریں اور شعر بھی اپنی نشست میں اجنبی یا کھڑے ہوئے محسوس نہ ہو مزاحیہ شاعری میں اکثر مزاح گو شعرا کے ہاں اس کی مثالیں مل جاتی ہیں لیکن نذیر احمد جیسی لفظ سازی قریب قریب نایاب ہے جیسے ذیل کے اشعار میں ظریفے اور ردیف کے الفاظ

لطیفے زباں پر وظیفے ہوئے ہیں
بچو شیخ صاحب ظریفے ہوئے ہیں
ردیف اتنی لمبی مگر بحر اتنی چھوٹی
یہ اشعار خالی ردیفے ہوئے ہیں

تابع مہمل کا استعمال
--------------------

انور مسعود کی رائے
"پچھلے دنوں میں نے پنجابی کی اک نظم میں تابع مہمل کا استعمال کیا۔ میں سمجھتا تھا کہ یہ ایک نئی بات ہے۔ کلیات شیخ کے مطالعے سے معلوم ہوا کہ جناب شیخ کا نقش قدم یہاں بھی موجود ہے ۔"

یار اب بولتا چالتا بھی نہیں
کان رس گھولتا گھالتا بھی نہیں
شیخ بے ساختہ گھڑ رہا ہے غزل
شعر کو چھیلتا چھالتا بھی نہیں

صنعت اشتقاق کا استعمال
----------------------

صنعت اشتقاق  ایک مشکل صنعت ہے اس میں استعمال ہونے والے الفاظ ایک ہی مآخذ سے مربوط ہوتے ہیں۔"
اس صنعت کا استعمال عام طور پر اساتذہ کے ہاں ہی ملتا ہے کہ نئے دور کے شعرا اتنی محنت کے عادی نہیں ہوتے۔ ذیل کی غزل کے دو اشعار میں اس صنعت کو مہارت سے سمویا گیا ہے۔ پہلے شعر میں صحافی سے صحیفے اور دوسرے میں ضعیفی سے ضعیفے اور بھلی تکرار۔ جس سہولت سے اسم سے فعل بنایا گیا ہے وہ شاعر کی قادرالکلامی پر برہان قاطع ، دلیل ساطع ہے۔

لطیفے زباں پر وظیفے ہوئے ہیں
بچو شیخ صاحب ظریفے ہوئے ہیں
ہماری سمجھ پر ہی پتھر پڑے تھے
صحافی پہ نازل صحیفے ہوئے ہیں

حوالہ جات
---------

1. ↑   انور مسعود، شاخ تبسم ، ض 46
2. ↑   عابد علی عابد، سید، البدیع ، ص 255
**صعنان خان قریشی** ( (سندھی: صنعان خان قريشي)‏
؛ علیحدگی پسند سیاسی تنظیم جئے سندھ قومی محاذ کا موجودہ چیئرمین ہے۔ صنعان نے اپنے والد بشیر احمد قریشی کی پراسرار موت کے بعد سن 2012 میں جسقم کی قیادت کرنا شروع کی تھی۔

ابتدائی زندگی
-------------

صنعان نے نجی طور پر میٹرک کیا اور اس نے رتوڈیرو کے گورنمنٹ ڈگری کالج سے انٹرمیڈیٹ مکمل کیا۔

سیاسی کیریئر
------------

سن 2012 میں اپنے والد اور جسقم کے چیئرمین بشیر احمد قریشی کی پراسرار موت کے بعد، صنعان خان پارٹی کے چیئرمین کی حیثیت سے قیادت کر رہے ہیں، وہ پارٹی انتخابات میں 9 ستمبر 2012 کو بلا مقابلہ چیئرمین منتخب ہوئے تھے۔ جب صنعان چیئرمین منتخب ہوئے تو وہ صرف 19 سال کے تھے، اس وقت انھوں نے کہا کہ "میرے والد چاہتے تھے کہ میں تعلیم حاصل کروں"۔ پارٹی کے سینئر رہنماؤں نےان کی بطور چیئرمین نامزدگی کے فیصلے کو تنقید کا نشانہ بنایا اور اس فیصلے کو ایک مطلق العنان حکمرانی قرار دیا۔

### قید

9 جون 2021 کو بحریہ ٹاؤن کراچی کے مرکزی دروازے پر پرتشدد احتجاج کے بعد پولیس نے صنعان خان قریشی کو دہشت گردی کے الزام میں گرفتار کیا۔

حوالہ جات
---------

 

1. ↑  "ATC sends JSQM Chairman on two days remand"۔ The Nation (بزبان انگریزی)۔ 10 June 2021۔ اخذ شدہ بتاریخ 03 جولا‎ئی 2021
2. 1 2  "JSQM votes in Bashir Qureshi's teen son as new party chief"۔ The Express Tribune (بزبان انگریزی)۔ 10 September 2012۔ اخذ شدہ بتاریخ 06 جولا‎ئی 2021
3. ↑  Staff Reporter (11 September 2012)۔ "Sunan Qureshi anointed JSQM chief"۔ The Nation (بزبان انگریزی)۔ اخذ شدہ بتاریخ 06 جولا‎ئی 2021
4. ↑  "How to kill a political party"۔ The Express Tribune (بزبان انگریزی)۔ 16 December 2018۔ اخذ شدہ بتاریخ 03 جولا‎ئی 2021
5. ↑  Dawn Report (9 June 2021)۔ "Crackdown on anti-BTK protesters triggers strike, rallies in Sindh"۔ DAWN.COM (بزبان انگریزی)۔ اخذ شدہ بتاریخ 06 جولا‎ئی 2021
**آلو چاٹ** برصغیر پاک و ہند میں پنپنے والی ایک عوامی ڈش ہے جو مشرقی ہندوستان ، شمالی ہندوستان ، مغربی بنگال، شمالی ہندوستان اور بنگلہ دیش کے سلہٹ ڈویژن کے حصوں میں بھی مشہور ہے۔ آلو کو تیل میں فرائی کرکے مصالحہ اور چٹنی ڈال کر آلو چاٹ تیار کی جاتی ہے۔ بنا ابلے ہوئے آلو کے ساتھ بھی آلو چاٹ کو تیار کیا جا سکتا ہے[*حوالہ درکار*] ۔ مصالحے ، لیموں کا کا عرق اور چٹنی کے ساتھ پھل بھی آلو چاٹ میں شامل کیے جا سکتے ہیں۔

### اشتقاقیت

ہندی اور اردو میں لفظ آلو انگریزی لفظ potato کا ترجمہ ہے۔ لفظ *"چاٹ"* ہندی اور اردو لفظ "چاٹنا" سے ماخوذ ہے۔ اس طرح ، آلو چاٹ کا مطلب ہے ایک آلو سے بنا ایسا ناشتا جو اتنا لذیذ ہو کہ انگلیاں چاٹنے کو دل چاہے۔

### آلو چاٹ کی اقسام اور ترکیب

آلو چاٹ بنیادی طور پر ٹھیلوں اور ریڑھیوں کا کھانا ہے۔ اس کو ناشتے ، اضافی ڈش یا ہلکے پھلکے کھانے کے طور پر پیش کیا جا سکتا ہے۔  یہ ابلے یا تلے ہوئے کٹے آلو سے بنائی جاتی ہے جس میں چاٹ مسالا شامل کیا جاتا ہے ۔

یہ ایک ہر فن مولا ڈش ہے جس کے بہت ساری علاقائی تغیرات ہیں۔ 

آلو چاٹ کی ایک مقبول قسم آلو چنا چاٹ بھی ہے جو برصغیر پاک و ہند میں ذوق و شوق سے کھائی جاتی ہے اور رمضان کے مہینے میں افطاری کی خاص ڈش ہے ۔

* آلو چیٹ فروش ، کناٹ پلیس ، نئی دہلیآلو چیٹ فروش ، کناٹ پلیس ، نئی دہلی
* آلو کابلی ، ایک بنگالی الو چاٹ ، کٹے ہوئے ابلے ہوئے آلو ، چنے ، ٹماٹر ، کھیرا ، املی کی چٹنی ، بنگالی مصالحہ ، کٹی مرچ اور کالی مرچ کے ساتھ سجایا گیا ہے۔آلو کابلی ، ایک بنگالی الو چاٹ ، کٹے ہوئے ابلے ہوئے آلو ، چنے ، ٹماٹر ، کھیرا ، املی کی چٹنی ، بنگالی مصالحہ ، کٹی مرچ اور کالی مرچ کے ساتھ سجایا گیا ہے۔

#### آلو چاٹ کے ترکیبی اجزا

آلو چاٹ کے بنیادی اجزاء مندرجہ ذیل ہیں، اس کے علاوہ بھی مختلف اجزا استعمال کرکے آلو چاٹ تیار کی جا سکتی ہے ۔

* آلو
* زیرہ
* چاٹ مصالحہ
* کھٹائی
* نمک
* چٹنی

حوالہ جات
---------

1. ↑  India.۔ Sydney: Murdoch Books۔ 2010۔ صفحہ: 23۔ ISBN 978-1741964387
2. ↑  Tarla Dalal (2007)۔ Punjabi khana۔ Mumbai: Sanjay۔ صفحہ: 107۔ ISBN 978-8189491543
3. ↑  "لاہوری چنا چاٹ"۔ اخذ شدہ بتاریخ 21 فروری 2021  تحقق من التاريخ في: `|access-date=` (معاونت)
4. ↑  "آلو چاٹ"۔ گڈ فوڈ ریسیپی۔ اخذ شدہ بتاریخ 21 فروری 2021  تحقق من التاريخ في: `|access-date=` (معاونت)[*مردہ ربط*]
**رینا اگروال** ایک ہندوستانی اداکارہ اور ماڈل ہے جو فیچر فلموں ، ٹیلی ویژن سیریز اور تھیٹر پروڈکشن میں دکھائی دیتی ہے۔

اداکاری اور ماڈلنگ کا کیریئر
----------------------------

رینا اگروال نے ٹیلی ویژن کی شروعات 2009 میں ڈزنی چینل انڈیا کے شو *کیا مست ہے زندگی* *سے کی تھی۔*اس کے بعد انھوں نے مراٹھی فلم *اجنتھا* میں 2012 میں ، نتن دیسائی کی ہدایت کاری میں کام کیا تھا؛ بطور دوسری خاتون مرکزی کردار۔ *انھوں نے 2012 میں تلاش: جواب اندر ہی موجود ہےکے* ساتھ بالی ووڈ میں قدم رکھا ۔ اس فلم میں انھوں نے ایک پولیس پولیس کانسٹیبل ، سوویتا کا کردار ادا کیا تھا۔ اس کے بعد ، وہ ٹی وی شو *ایجنٹ راگھو - کرائم برانچ* میں بطور تفتیشی ڈاکٹر آرتی مستری نظر آئیں۔ 

ان کی مراٹھی فلم *زھلا بوبھاٹا* 6 جنوری 2017 کو ریلیز ہوئی تھی۔  اس کےبعد کی فلموں میں *بہن ہوگی تیری* (ہندی) اور *دیو دیوہریت نہیں* (مراٹھی) ہیں۔  وہ ڈراموں اور اسٹیج شو میں بھی کام کر چکی ہیں۔ ان کےسراہے گئے تھیٹر ڈراموں میں مازی بیکو مازی مہیونی مراٹھی میں اورکرشنا پریا ہندی میں شامل ہیں۔ 

وہ پروموشنل اشتہار *کون ہوئیل کروڑ پتی 3* (*مراٹھی*)اور میوزک ویڈیو *رنگ پریتیچا میں بھی نظر آئیں* ۔ 

2018 میں رینا اگروال نے فلم *31 دیواز* میں ایک کردار ادا کیا تھا۔

بیرونی روابط
------------

* انٹرنیٹ مووی ڈیٹابیس (IMDb) پر رینا اگروال

حوالہ جات
---------

 

1. ↑  "Reena Aggarwal: I wish good health for me and everybody | Marathi Movie News - Times of India"۔ timesofindia.indiatimes.com (بزبان انگریزی)۔ اخذ شدہ بتاریخ 01 جنوری 2021
2. ↑  "Reena Agarwal excited for 'Agent Raghav - Crime Branch'"۔ www.mid-day.com۔ اخذ شدہ بتاریخ 28 جون 2018
3. ↑  "Zhalla Bobhata heroine shares screen with Shruti Haasan"۔ Times of India۔ اخذ شدہ بتاریخ 28 جون 2018
4. ↑  "Marathi Actress 'Reena Aggarwal' to Act with Shruti Hasan and Rajkumar Rao in a Bollywood Film"۔ marathicineyug.com۔ 30 دسمبر 2019 میں اصل سے آرکائیو شدہ۔ اخذ شدہ بتاریخ 28 جون 2018  الوسيط `|url-status=` تم تجاهله (معاونت)
5. ↑  "Actress Reena Aggarwal Drama performances"۔ www.cinetalkers.com۔ اخذ شدہ بتاریخ 28 جون 2018
6. ↑  "Team 31 Divas come together for music launch of the film"۔ timesofindia.indiatimes.com۔ اخذ شدہ بتاریخ 28 جون 2018
**عبد اللہ بن عبد اللہ بن ابی طلحہ** ، ابو یحییٰ المدنی، آپ اسحاق، اسماعیل، عمرو اور یعقوب بن عبد اللہ کے بھائی ہیں۔ آپ تابعی ، محدث اور ثقہ حدیث کے راوی ہیں۔آپ کی وفات 134ھ میں ہوئی۔امام مسلم اور نسائی نے ان سے روایت کیا ہے۔

### روایت حدیث

آپ روایت کرتے ہیں اپنے والد عبد اللہ بن ابی طلحہ سے اور اپنے چچا انس بن مالک رضی اللہ عنہ سے روایت کی ہے۔ محمد بن عمارہ بن حزم، محمد بن موسی الفطری، سعید بن عبد الرحمٰن الجمحی، مصعب بن ثابت بن عبد اللہ بن الزبیر، عبد اللہ بن جعفر المدینی اور معاویہ بن ابی مزرد سے روایت کرتے ہیں۔

### جرح اور تعدیل

امام ابن حبان نے کتاب الثقات میں ان کا ذکر کیا ہے، یحییٰ بن معین نے کہا: "اسحاق بن عبد اللہ بن ابی طلحہ اور ان کے دونوں بھائی اسماعیل اور عبد اللہ ثقہ ہیں۔" ابو زرعہ رازی اور امام نسائی نے کہا: "ثقہ" اور ابو حاتم الرازی نے کہا: "صالح" اور اس نے اس پر اعتماد کیا ہے۔

### وفات

آپ نے 134ھ میں وفات پائی ۔

حوالہ جات
---------

1. ↑  ابن حجر عسقلانی" کتاب تہذیب التہذیب
2. ↑  ابن حجر العسقلاني (1908)، تهذيب التهذيب، حيدر آباد: دائرة المعارف العثمانية، ج. 5، ص. 285، QID:Q116971729
**حلیم گل بابا** شیخ رحمکار حضرت کاکا صاحب کے بیٹے ہیں۔

اصل نام
-------

ان کا اصل نام شیخ عبد الحلیم جبکہ "حلیم گل بابا "اور "سپین بابا "(ان کی رنگت سفید تھی) ’’صاحب ہندوستان‘‘(ہندوستان کے سفر کرنے کی وجہ سے) اور ’’پریانوں بابا‘‘ کے لقب سے یاد کیا جاتا ہے۔

ولادت
-----

حلیم گل بابا کی ولادت 27 رمضان1024ھ بمطابق20اکتوبر 1615ء کو میلا میں ہوئی جو نوشہرہ کے قریب ہے۔

تعلیم
-----

ابتدائی تعلیم اپنے گھر مں حاصل کی اور مزید تعلیم کے لیے لاہور، ٹھٹھہ اور ملتان کے سفر بھی کیے آپ کئی زبانیں بولنے کے ماہر تھے پشتو آپ کی مادری زبان تھی عربی فارسی جو علمی زبان تھی کے علاوہ علاقائی زبانیں جیسے کشمیری، پنجابی سندھی، اردو اور ہندی روانی سے بول لیتے تھے کاکا صاحب اپنے اس قابل فخر اور سرمایہ نازش بیٹے کو "فرزند دانشمند "کہہ کر پکارا کرتے تھے۔۔۔اپنے وقت کے بہت بڑے عالم اور عارف باللہ تھے۔۔اپنے نامور والد ماجد کی سوانح عمری بھی لکھی … ان کی اولاد کو "کوزخیل میانگان" کہا جاتا ہے۔

سلسلہ نسبت
----------

حلیم گل سلسلہ سہروردیہ میں اپنے والد شیخ رحمکار کے مرید تھے ان کے اپنے قول کے مطابق والد کی وفات کے بعد بطریق اویسیہ اکتساب فیض کیا اور اپنے والد کے روحانی کمالات و مراتب کے جانشین ہوئے۔اہلسنت والجماعت حنفی المذہب اور پابند شریعت صوفیا کا خاندان تھا اگرچہ تمام سلسلہ سہروردیہ سے منسلک ہیں لیکن تمام دوسرے سلسلوں میں بھی مجاز ہیں۔

تالیفات
-------

آپ کی علمی کارناموں میں صرف دو کتابیں ہیں جسے آپ کی اولاد نے 1314ھ میں مقامات قطبیہ اور مقالات قدسیہ کے نام سے شائع کیا

اولاد
-----

آپ نے تین شادیاں کیں اور پانچ بیٹے ہیں

* افضل بابا
* گل حسن بابا
* شیخ غنی دل بابا
* رحمت شاہ بابا
* فخر الدین بابا

وفات
----

حلیم گل بابا کی وفات72 سال کی عمر میں 24 محرم الحرام 1096ھ بمطابق 1684ء کوکاکا صاحب میں ہوئی اور وہیں مدفون ہیں

حوالہ جات
---------

1. ↑  سوانح حیات کاکا صاحب، سید بہادر شاہ ظفر کاکا خیل صفحہ 212
2. ↑
**میر حسن دہلوی** (1727ء - 1786ء) اردو کے ایک شاعر تھے۔ ان کا اصلی نام **میر غلام حسن** تھا۔ میر حسن دہلی میں پیدا ہوئے۔ ان کے والد میر غلام حسین ضاحک اپنے زمانے کے معروف مرثیہ گو تھے۔

بچپن اور تعلیم
--------------

ان کے اجداد ہرات کے مشہور خانوادہ سادات سے تھے۔ جد اعلٰی ہندوستان آئے۔ یہیں سکونت اختیار کی۔ انھیں کے ساتھ 12 برس کی عمر میں فیض آباد چلے گئے۔
یہاں نواب سالار جنگ بہادر کی ملازمت اختیار کی اور ان کے بیٹے نوازش علی خاں کے مصاحب بن گئے۔ کچھ عرصہ بعد آصف الدولہ کے عہد میں لکھنؤ آ بسے اور پھر یہیں کے ہو رہے۔

ادبی سفر
--------

شعر و سخن کا ذوق موروثی تھا۔ بچپن سے شاعری کی طرف میلان تھا۔ لکھنؤ میں اسے اٹھان ملی۔ میر ضیاء الدین کے شاگرد ہوئے۔ دلی میں تھے تو خواجہ میر درد کو اپنا کلام دکھایا تھا۔ خواجہ صاحب ہی کی روحانی تعلیم اور فیض صحبت کے اثر سے مثنوی "رموز العارفین" لکھی۔ لکھنؤ میں وفات پائی۔ وہیں دفن ہوئے۔
میر حسن فطرتاً نہایت خوش مزاج و بدلہ سنج تھے۔ ان کا شاہکار ان کی مثنوی "سحر البیان" ہے۔ ان کا کلام تقریباً تمام اصناف سخن، مثنوی، غزلیات، ہجویات، قصائد، مرثیے، رباعیات، قطعات، ترکیب بند اور ترجیع بند وغیرہ پر مشتمل ہے۔ وہ قصیدے اور مرثیے کے مرد میدان نہیں البتہ ان کی غزلیں ادبی شان رکھتی ہیں۔ انھوں نے گیارہ مثنویاں لکھیں۔ مثنوی "سحر البیان" (قصہ بے نظیر و بدر منیر) نے اردو زبان میں جو شہرت حاصل کی ہے وہ نہ اس سے پہلے اور نہ اس کے بعد آج تک کسی مثنوی کو نصیب ہوئی۔ زبان و بیان، جزیات نگاری اور منظر نگاری میں یہ مثنوی اپنا جواب نہیں رکھتی۔ جامعیت، تاثیر اور بیان کی صفائی اور مناسبت یہ ایسی خوبیاں ہیں جو اس مثنوی کے برابر اردو کی کسی اور مثنوی میں نظر نہیں آتیں۔ محاورہ کا لطف، مضمون کی شوخی اور طرز ادا کی نزاکت اس مثنوی کی خصوصیات ہیں۔ زبان کی سادگی اور الفاظ کی بندش کا یہ حال ہے کہ سحر البیان کو لکھے دو سو برس سے زائد گذر چکے لیکن وہ آج کی بولی جانے والی زبان لگتی ہے۔ اسلوب میں پرکاری ہے۔ تکلف و تصنع کا شائبہ تک نہیں۔ یہ مثنوی کہنے کو تو ایک منظوم عشقیہ کہانی ہے لیکن اس میں اس دور کی زندگی، معاشرت، رسوم و رواج، شادی بیاہ کی رسمیں، زنانہ لباس، زیورات، ناچ رنگ وغیرہ کی دلچسپ تفصیلات و جزئیات موجود ہیں۔ اس اعتبار سے "سحر البیان" اپنے دور کی ثقافتی تاریخ کا معتبر ماخذ بھی ہے۔
دوسری قابل ذکر مثنوی "گلزار ارم" ہے جس میں میر حسن نے لکھنؤ کی ہجو اور فیض آباد کی تعریف جی کھول کر کی ہے۔ "تذکرہ شعرائے اردو" بھی میر حسن کی اہم تصنیف ہے۔ یہ تذکرہ فارسی میں ہے۔ اس کی اہمیت کا سبب یہ ہے کہ اس میں میر حسن نے قدیم شاعروں اور اپنے ہمعصر شاعروں کا حال معتبر حوالوں کے ساتھ لکھا ہے۔ میر حسن کے بیٹے میر مستحسن خلیق بھی اپنے زمانے کے نامی شاعر تھے۔ میر خلیق کے بیٹے یعنی میر حسن کے پوتے میر انیس اپنی مرثیہ نگاری کے باعث اردو شاعری کے آسمان پر آفتاب بن کر چمکے۔

تصنیف: ہدایت القلوب، ملفوظات حضرت زین الدین شیرازی

حوالہ جات
---------

1. ↑  ربط : وی آئی اے ایف آئی ڈی   — اخذ شدہ بتاریخ: 25 مئی 2018 — ناشر: او سی ایل سی
2. ↑  RKDartists ID:  — بنام: Mir Hasan — اخذ شدہ بتاریخ: 9 اکتوبر 2017
3. ↑  Encyclopaedia of Islam اور Encyclopédie de l’Islam — جلد: 12 — صفحہ: 358 — شائع شدہ از: 2004
4. ↑

بیرونی روابط
------------

* 
*
کیلے کا  کیچپ ( کیلے کی چٹنی) فلپائن میں استعمال کیے جانے والا بہت مشہور و معروف کیچپ ہے جسے بچے اور بڑے دونوں یکساں پسند کرتے ہیں۔

یہ کیلے کے گودے ،چینی ، سرکہ اور مصالحوں سے بنایا جاتا ہے۔ اس کا قدرتی رنگ زردی مائل بھورا ہوتا ہے لیکن یہ اکثر ٹماٹر کیچپ سے ملتے جلتے سرخ رنگ کا ہوتا ہے۔

اس میں  مصنوعی سرخ رنگ کی آمیزش کی جاتی ہے۔کیلے کا  کیچپ پہلی بار فلپائن میں دوسری جنگ عظیم کے  دوران ٹماٹروں کی کمی اور کیلے کی  زیادہ پیداوار کی وجہ سے تیار کیا گیا تھا  ۔

### ذائقہ اور استعمال

فلپائنی گھرانوں میں  یہ  کیچپ کئی طرح کے پکوان کے ساتھ  استعمال  کیا جاتا ہے۔آملیٹ (ٹورٹا) ، ہیم برگر ، فرانسیسی فرائز ، مچھلی ، چارکول سے بنے ہوئے سور کا گوشت بار بی کیو  ، تلی ہوئی چکن اور دیگر گوشت کے پکوان کے ساتھ استعمال ہوتا ہے۔

یہ ان ممالک اور علاقوں میں برآمد کیا جاتا ہے جہاں کافی فلپائنی آبادی موجود ہو جیسے کہ ریاست ہائے متحدہ امریکا ، اسپین ، کینیڈا ، برطانیہ ، سعودی عرب ، کویت ، ہانگ کانگ ، فرانس ، سوئٹزرلینڈ ، آسٹریلیا ، نیوزی لینڈ اور متحدہ عرب امارات  ۔

### تاریخ

فلپینی فوڈ ٹیکنالوجسٹ ماریا وائی اوروسا (1893–1945) کو کیلے کے کیچپ کو ایجاد کرنے کا سہرا دیا جاتا ہے۔  

کیلے کا کیچپ  بڑے پیمانے پر دوسری جنگ عظیم کے دوران ٹماٹر کی کمی اور کیلوں کی وافرمقدار اور پیداوار کی وجہ سے تیار کیا گیا۔پہلی مرتبہ بڑے پیمانے پر تجارتی سطح پر فرانسسکو سینئر کے ذریعہ تیار کیا گیا   جس نے مافران کے نام سے برانڈ قائم کیا ۔

حوالہ جات
---------

1. ↑  "Food from The Philippines: Banana Ketchup"۔ The Longest Way Home۔ اخذ شدہ بتاریخ 16 مئی 2012
2. ↑  Ricardo Jose (1998)۔ KASAYSAYAN The Story of The Filipino People۔ Philippines: Asia Publishing Company Limited۔ ISBN 962-258-230-3
3. ↑  National Historical Institute of the Philippines: MARIA Y. OROSA (1893–1945). Pioneering Food Technologist and Inventor آرکائیو شدہ (Date missing) بذریعہ nhi.gov.ph (Error: unknown archive URL)
4. ↑  Leonor Goguingco: "Maria Y. Orosa: In peace and war". Manila Bulletin, 2005. Online at the انٹرنیٹ آرکائیو
5. ↑  Alejandro R. Roces۔ "Maria Ylagan Orosa"۔ PhilStar۔ اخذ شدہ بتاریخ 16 اگست 2017
6. ↑  Emmaline Soken-Huberty (2019-12-05)۔ "Taste of the Philippines: The Banana Ketchup Story"۔ Gildshire (بزبان انگریزی)۔ 26 اکتوبر 2020 میں اصل سے آرکائیو شدہ۔ اخذ شدہ بتاریخ 22 اکتوبر 2020  الوسيط `|url-status=` تم تجاهله (معاونت)
7. ↑  Buhay Batangas۔ "Maria Orosa: the Taal-Born Scientist credited with the Invention of the Banana Ketchup"۔ Buhay Batangas (بزبان انگریزی)۔ 26 اکتوبر 2020 میں اصل سے آرکائیو شدہ۔ اخذ شدہ بتاریخ 22 اکتوبر 2020  الوسيط `|url-status=` تم تجاهله (معاونت)